
2. sjednice Vijeća Gradske četvrti Donja Dubrava,
održane 6. srpnja 2017.
u dvorani „C“ Područnog ureda gradske uprave Dubrava, Dubrava 49,
s početkom u 16,00 sati

Nazočni članovi Vijeća: Milan Draženović – predsjednik, Antun Bačić – potpredsjednik, Albina Benčec, Mladen Cetinja, Josipa Ćorluka, Klaudija Ešegović, Hrvoje Hanžek, Nikola Horvatić, Trpimir Majcan, Dario Nekić, Damir Perica, Dubravka Šereg, Hrvoje Tomić i Zdravko Žvorc.

Nenazočan član Vijeća: Nikola Šandrk.

Nazočni članovi VMO:  Željko Đuretec – predsjednik VMO „30. svibnja 1990.“, Niko Katavić – predsjednik VMO Trnava, Tin Trstenjak – predsjednik VMO „Ivan Mažuranić“, Budimir Branka – predsjednica VMO Čulinec, Anto Ešegović – predsjednik VMO Stari Retkovec i Davorin Dokolenić – predsjednik VMO Resnički gaj.

Nazočni djelatnici Službe za MS: 
Marija Nakić – zamjenica voditelja Područnog odsjeka Donja Dubrava, Snježana Pehar i Silvestar Smrekar – stručni referenti za rad tijela mjesne samouprave.

Predsjedava Milan Draženović, predsjednik Vijeća Gradske četvrti Donja Dubrava.
O tijeku sjednice vodi se tonski zapis.

Predsjednik pozdravlja sve prisutne i utvrđuje da je nazočno 14 članova Vijeća te  ono može pravovaljano odlučivati. Otvara 2. sjednicu Vijeća Gradske četvrti Donja Dubrava. 
Pita članove Vijeća imaju li primjedbi na zapisnik 1. konstituirajuće sjednice.
Nakon provedenog glasovanja utvrđuje da je zapisnik jednoglasno prihvaćen.
Pita članove Vijeća imaju li kakvih prijedloga dopuna dnevnog reda. Kako prijedloga za dopunu nije bilo, nakon provedenog glasovanja predsjednik utvrđuje da je jednoglasno usvojen

D N E V N I   R E D:

1. Prijedlog zaključka o izmjeni Plana komunalnih aktivnosti Gradske četvrti Donja Dubrava u 2017.
2. Prijedlog zaključka o potvrđivanju Zaključka o prijedlogu utroška sredstava s pozicije ostali nespomenuti rashodi poslovanja
3. Prijedlog zaključka o korištenju sredstava s pozicije „Ostali nespomenuti rashodi poslovanja“ za kupnju tonera za potrebe Područnog odsjeka Donja Dubrava i Vijeća Gradske četvrti Donja Dubrava
4. Prijedlog zaključka o imenovanju radnih skupina za pripremu i realizaciju kapitalnih ulaganja
5. Prijedlog zaključka o osnivanju i imenovanju članova Odbora za komunalnu problematiku Gradske četvrti Donja Dubrava
6. Prijedlog zaključka o osnivanju i imenovanju članova Odbora za imenovanje naselja, ulica i trgova 
7. Pitanja, prijedlozi i obavijesti

Ad 1. - Prijedlog zaključka o izmjeni Plana komunalnih aktivnosti Gradske četvrti Donja Dubrava u 2017.
Predsjednik obrazlaže Prijedlog zaključka. Napominje da iznos koji je Vijeću na raspolaganju za planirane komunalne aktivnosti ostaje nepromijenjen, da je umjesto ulice Bratovština uvršten II. Apatinski odvojak, a Štitarska ulica je izostavljena jer ViO i Plinara moraju razriješiti nastale probleme. Ističe kako je više od 60% akcija završeno u ovih šest mjeseci, a članovima Vijeća dostavljen je i Gradski program kako bi imali uvid u akcije koje će nadležni Gradski ured odraditi u ovoj godini. Otvara raspravu.
U raspravi sudjeluju Dubravka Šereg i Mladen Cetinja. Po završetku rasprave Vijeće jednoglasno donosi

Zaključak o izmjeni Plana komunalnih aktivnosti
Gradske četvrti Donja Dubrava u 2017.
(Tekst Zaključka priložen je ovom zapisniku i njegov je sastavni dio)


Ad 2. - Prijedlog zaključka o potvrđivanju Zaključka o prijedlogu utroška sredstava s pozicije ostali nespomenuti rashodi poslovanja
Predsjednik ističe kako je prethodni saziv Vijeća početkom svake godine pa tako i ove, donio Zaključak o prijedlogu utroška sredstava s pozicije „ostali nespomenuti rashodi poslovanja“ kojim je predsjedniku Vijeća dato ovlaštenje da u ime Vijeća tijekom godine može, s navedene pozicije, odobriti plaćanja do iznosa od 5.000,00 kn. Sada bi taj Zaključak trebalo potvrditi kako bi se i dalje mogao primjenjivati. Otvara raspravu.
T. Majcan izražava nadu da će predsjednik to ovlaštenje koristiti kao i do sada samo u nužnim situacijama.
Po završetku rasprave Vijeće jednoglasno donosi

ZAKLJUČAK 
o potvrđivanju Zaključka o prijedlogu utroška sredstava
s pozicije ostali nespomenuti rashodi poslovanja

I.  Vijeće Gradske četvrti Donja Dubrava potvrđuje Zaključak o prijedlogu utroška sredstava s pozicije 138-3299 - ostali nespomenuti rashodi poslovanja koji je donesen na     43. sjednici Vijeća od 30. siječnja 2017.
          II. Ovaj će Zaključak biti dostavljen Gradskom uredu za mjesnu samoupravu.


Ad 3. - Prijedlog zaključka o korištenju sredstava s pozicije „Ostali nespomenuti rashodi poslovanja“ za kupnju tonera za potrebe Područnog odsjeka Donja Dubrava i Vijeća Gradske četvrti Donja Dubrava
Predsjednik napominje kako je za potrebe rada Vijeća neophodna hitna nabavka tonera za uređaj OKI koji je ujedno fax, kopirka, printer i skener. Toneri su ranije zatraženi, međutim, već dulje vrijeme čeka se javna nabava tako da je sve to vrijeme uređaj izvan funkcije, što djelatnicima otežava rad pa se snalaze na razne načine. Otvara raspravu o Prijedlogu zaključka. 
T. Majcan ističe da je takva situacija i u Holdingu. Treba i po dvije godine da se provede javna nabava. Podržat će Prijedlog zaključka, ali smatra da bi Grad trebao ipak riješiti ovaj problem, jer sve već postaje pomalo „smiješno“.
Po završetku rasprave Vijeće jednoglasno donosi

Z A K L J U Č A K
O KORIŠTENJU SREDSTAVA

1. Vijeće odobrava isplatu sredstava iz razdjela 0502 Proračuna Grada Zagreba za 2017. godinu, na teret Pozicije 138-3299 „Ostali nespomenuti rashodi poslovanja“ Vijeća Gradske četvrti Donja Dubrava, u iznosu od 4.980,38 kn za kupnju tonera za uređaj OKI MC562w (fax-kopirka-printer-skener) i HP Color Laser Jet Pro M452nw (printer) za potrebe rada Vijeća Gradske četvrti Donja Dubrava.
Sredstva će biti uplaćena korist ELEKTROKEM d.o.o., Zagreb, Nova cesta 186, sukladno ponudi broj 17424 IR od 28. lipnja 2017.
2. Ovaj se Zaključak dostavlja Gradskom uredu za mjesnu samoupravu na postupanje.


Ad 4. - Prijedlog zaključka o imenovanju radnih skupina za pripremu i realizaciju kapitalnih ulaganja
Predsjednik predlaže imenovanje radnih skupina za pripremu i realizaciju kapitalnih ulaganja. Iznosi svoj prijedlog članova pojedinih radnih skupina. Otvara raspravu.
N. Horvatić predlaže da sudjeluje u radu radne skupine za izgradnju osnovne škole Čulinec – Trnava budući da radi u prosvjeti što je podržao predsjednik i ostali članovi Vijeća.
Po završetku rasprave Vijeće jednoglasno donosi

Z A K L J U Č A K
o imenovanju radnih skupina
za pripremu i realizaciju kapitalnih ulaganja

Vijeće Gradske četvrti Donja Dubrava za članove radnih skupina imenuje:

1. Radna skupina za izgradnju sportsko-rekreacijskog centra
Nikola Šandrk
Hrvoje Sekušak
Mladen Cetinja

1. Radna skupina za izgradnju osnovne škole Čulinec – Trnava
Dubravka Šereg
Milan Draženović
Zdravko Žvorc
Antun Bačić
Nikola Horvatić

1. Radna skupina za izgradnju doma za starije i nemoćne osobe
Albina Benčec
Hrvoje Tomić
Dario Nekić

1. Radna skupina za prometnice
Milan Draženović
Damir Perica
Klaudija Ešegović

1. Radna skupina za izgradnju objekata mjesne samouprave
Dario Nekić
Anto Ešegović
Davorin Dokolenić
Mladen Šafranić

Ad 5. - Prijedlog zaključka o osnivanju i imenovanju članova Odbora za komunalnu problematiku Gradske četvrti Donja Dubrava
Predsjednik za članove Odbora za komunalnu problematiku predlaže sebe, potpredsjednika Vijeća, H. Hanžeka i predstavnika vijeća mjesnog odbora, ovisno na koji se mjesni odbor odnosi komunalna problematika . 
D. Nekić predlaže i T. Majcana za člana.
Po završetku rasprave Vijeće jednoglasno donosi

Z A K L J U Č A K
o osnivanju i imenovanju članova Odbora za komunalnu
 problematiku Gradske četvrti Donja Dubrava

1. Vijeće Gradske četvrti Donja Dubrava  osniva radno tijelo Odbor za komunalnu problematiku Gradske četvrti Donja Dubrava.

1. Za članove Odbora imenuju se:
a) predsjednik – Milan Draženović
b) član – Antun Bačić
c) član – Trpimir Majcan
d) član – Hrvoje Hanžek 
e) član – predstavnik vijeća mjesnog odbora 


Ad 6. - Prijedlog zaključka o osnivanju i imenovanju članova Odbora za imenovanje naselja, ulica i trgova 
Predsjednik napominje da je prethodni saziv Vijeća donio Zaključke o imenovanju 24 ulice na prijedlog Udruge 145. brigade HV, ali ima još dosta ulica koje treba imenovati. Predlaže članove Odbora, a za petog člana predlaže predstavnika vijeća mjesnog odbora na čijem području se nalaze ulice koje će biti imenovane. Otvara raspravu.
Bez rasprave Vijeće jednoglasno donosi

Z A K L J U Č A K
o osnivanju i imenovanju članova Odbora za 
imenovanje naselja, ulica i trgova 

1. Vijeće Gradske četvrti Donja Dubrava  osniva radno tijelo Odbor za imenovanje naselja, ulica i trgova na području Gradske četvrti Donja Dubrava.

1. Za članove Odbora imenuju se:
f) predsjednik – Milan Draženović
g) član – Josipa Ćorluka
h) član – Mladen Cetinja 
i) član – Hrvoje Tomić
j) član - predstavnik mjesnog odbora  


Ad 7. - Pitanja, prijedlozi i obavijesti
Predsjednik daje informaciju o dokumentaciji za buduću osnovnu školu Čulinec-Trnava i o dodatnim materijalima koje su primili na znanje uz poziv za sjednicu. Traži da se amandmani na prijedloge zaključaka i vijećnička pitanja dostave u pisanom obliku barem dan prije sjednice. 
T. Majcan  ističe kako je Vijeće Gradske četvrti donijelo na svojoj 43. sjednici od 30. siječnja 2017.,  sukladno članku 131. Zakona o cestama, Zaključak o upisu nerazvrstanih cesta u zemljišne knjige Klasa: 026-02/17-01/72; Urbroj: 251-06-02/4-17-8 kojim je predloženo da se izvrši upis nerazvrstanih cesta na području Gradske četvrti Donja Dubrava u zemljišne knjige kao javnog dobra u općoj uporabi u neotuđivom vlasništvu Grada Zagreba. Pita u kojoj je fazi uknjižba navedenih prometnica?
K. Ešegović pita kada će ulica Vrinice biti spojena na Slavonsku aveniju jer je Vijeće Gradske četvrti Donja Dubrava još u prethodnom mandatu, na svojoj 22. sjednici, 5. veljače 2015. godine, u okviru strateškog planiranja i razvoja G.Č. Donja Dubrava, predložilo  planiranje otkupa zemljišta za izgradnju spojne ceste od Vrinica do Slavonske avenije. U kojoj je fazi otkup zemljišta? 
Također napominje da je u Plan malih komunalnih aktivnosti Gradske četvrti Donja Dubrava u 2017. uvrštena kao prenesena akcija iz 2016. izrada projektne dokumentacije za gradnju nogostupa u Željezničkoj ulici od III. Retkovca do kbr. 56 za što su osigurana i financijska sredstva. Pita hoće li projektna dokumentaciju biti završena u 2017., jer se već čeka skoro 2 godine za izradu?
D. Šereg pita kada će se započeti s radovima na izgradnji vodovodne mreže u Javorinskoj, Saborskoj i Meraškoj ulici? Također traži odgovor na pitanje kada će biti gotova građevinska dozvola i troškovnik za izgradnju krovišta na objektu mjesne samouprave „Ivan Mažuranić“, odnosno da li je izvršena uknjižba objekta kako bi se krenulo s radovima?
D. Perica pita kada će se započeti s radovima na izgradnji cjevovoda za odvodnju u Resničkom putu? Kada će se započeti s radovima na izgradnji cjevovoda za odvodnju i u  Štitarskoj ulici, odnosno u kojoj je fazi izmicanje plinovoda da bi se nastavilo s izgradnjom cjevovoda?
Z. Žvorc pita kada će započeti rekonstrukcija odvodnje u Molatskoj ulici, Bedeničkom putu, Petrijanečkoj ulici i II. Trnavi, te da li je dobivena suglasnost za prekop i za privremenu regulaciju prometa? Također traži odgovor na pitanje kada će biti gotova projektna dokumentacija i građevinska dozvola za radove na izgradnji desnog skretača iz Ulice kneza Branimira u III. Retkovec? Odnosno, je li Gradski ured za prostorno uređenje, izgradnju Grada, graditeljstvo, komunalne poslove i promet podnio pisani prijedlog Gradskom uredu za imovinsko-pravne poslove i imovinu Grada za rješavanje imovinsko-pravnih odnosa u svrhu predmetne izgradnje i kada se planira započeti s radovima?
J. Ćorluka pita kada će se započeti s radovima na rekonstrukciji odvodnog cjevovoda u Zeleničkom putu koji je uvršten kao prenesena akcija iz 2016. u Planu malih komunalnih aktivnosti Gradske četvrti Donja Dubrava u 2017.? Također traži odgovor na pitanje kada će započeti radovi na produženju desnog skretača iz Čulinečke ceste na Slavonsku aveniju?
N. Horvatić pita kada će biti očišćeni svi slivnici na području Gradske četvrti Donja Dubrava. Moli da se Vijeću dostavi plan čišćenja.
H. Tomić pita kada će biti gotova tehnička dokumentacija i kada će se početi s gradnjom kružnog toka na spoju Južne ulice, Ulice platana i Čulinečke ceste te I. Resničkog gaja i II. Resničkog gaja te kada će biti izrađen projekt i započeti gradnja spoja ulice Resnički put i II. Čulinca (spojna cesta između Čulinca i Trnave)?
Predsjednik ističe kako će zahtijevati odgovor na pitanje u kojoj je fazi rješavanje dokumentacije za gradnju osnovne škole u Čulinec - Trnava i kada se planira otkup zemljišta, izrada projektne dokumentacije te izgradnja škole?
D. Nekić pita kada će biti dovršena izrada projektne dokumentacije i građevinske dozvole za gradnju Športsko-rekreacijskog centra u Sopničkoj ulici za što je Vijeće Gradske četvrti Donja Dubrava Planom malih komunalnih akcija odnosno u Planu komunalnih aktivnosti u zadnje četiri godine osiguravalo financijska sredstva?
A. Benčec pita u kojoj je fazi rješavanje imovinsko-pravnih odnosa i izrade projektne dokumentacije za gradnju objekata mjesne samouprave za MO Donja Dubrava, MO Resnički gaj i MO Stari Retkovec?
M. Cetinja predlaže da se slivnici čiste u okviru proljetnog čišćenja odnosno prije poplava i oluja koje su obično u lipnju.
Predsjednik napominje da će sva pitanja biti upućena nadležnim gradskim uredima i Vodoopskrbi i odvodnji, s što se tiče čišćenja slivnika, problem je vjerojatno u lošoj organizaciji. Koliko mu je poznato imaju samo dva stroja za čišćenje slivnika.
Budući da više nije bilo pitanja i prijedloga, predsjednik zaključuje sjednicu u 17,45 sati. 
 

KLASA: 026-02/17-01/255				
URBROJ: 251-06-11-4-17-2
Zagreb, 6. srpnja 2017.

Zapisnik sastavila:
Snježana Pehar

Predsjednik
Vijeća Gradske četvrti
Donja Dubrava

   Milan Draženović, dipl. ing., v.r.

